کەویار ھەورامی

کەویار ھەورامی (ناوی تەواوی: کەویار ھادی سەعید؛ لەدایکبووی ١٩٩٩ یان ١٩٩٨ لە ھەڵەبجە) گۆرانیبێژێکی کوردە. ئەو بە ستایلە سوننەتییەکەی و توانای لە وتنەوەی گۆرانیی ھونەرمەندە کلاسیکەکان ناسراوە.

 ژیاننامە 
کەویار ھادی لە ساڵی ١٩٩٩ (بەپێی ھەندێک سەرچاوەی تر ١٩٩٨) لە شاری ھەڵەبجە لەدایک بووە.

 کاروانی ھونەری 
کەویار لە ساڵی ٢٠١٠ـەوە دەستی بە کاری ھونەری کردووە، کاتێک بەشداریی لە بەرنامەیەکی تەلەڤیزیۆنیی تایبەت بە منداڵانی بەھرەمەند کرد بە ناوی «تۆ نموونەی». بەھۆی دەنگە تایبەتەکەیەوە توانیویەتی ناوبانگێکی باش پەیدا بکات و توانایەکی باشی لە وتنەوەی گۆرانییەکانی ھونەرمەندان مەزھەری خالقی، محەممەدی ماملێ و عەدنان کەریم ھەیە.

لە دوای کۆچی دوایی ھونەرمەندی گەورەی ئێرانی، محەممەدڕەزا شەجەریان، لە ساڵی ٢٠٢٠، کەویار گۆرانیی «مرغ سحر»ی بە دەنگی خۆی وتەوە و وەک ڕێزێک پێشکەشی ڕۆحی ئەو ھونەرمەندەی کرد.

 بەرھەمەکان 
 تاکە گۆرانییەکان 
 نیوەشەو (٢٠١٨): ئەم گۆرانییە یەکەم بەرھەمی تایبەتی کەویار بوو کە بەشێوەی ڤیدیۆکلیپ بڵاوی کردەوە. تێکستی گۆرانییەکە لەلایەن «ژەنەڕاڵی پایز» (یان محەممەد عومەر) نووسراوە و ئاوازەکەی لەلایەن عەدنان کەریم دانراوە. دابەشکردنی مۆسیقاکەی لەلایەن ڕێبین سالارەوە کراوە. سەرجەم گرتەکانی کلیپەکە لە خانوویەکی چۆڵی شاری سلێمانی تۆمار کراوە.

 ژیانی تایبەتی 
کەویار ھەورامی لە مانگی تەممووزی ٢٠٢٢ ژیانی ھاوسەرگیریی لەگەڵ مۆسیقاژەن و ژەنیاری ئامێری سەنتوور، ڕێبین سالار، پێکھێنا. ڕێبین سالار یەکێکە لە مۆسیقاژەنە دیارەکانی کورد و لە ھەندێک لە کارە ھونەرییەکانی کەویاردا بەشداریی کردووە.

 سەرچاوەکان 

پۆل:حەڵکی ھەڵەبجە
پۆل:کوردەکانی باشووری کوردستان
پۆل:گۆرانیبێژانی کوردیی ناوەندی
پۆل:گۆرانیبێژە ژنەکانی کوردیی ناوەندی
پۆل:گۆرانیبێژانی کوڕد